kardosdrur/scandi-wiki huggingface dataset:
Bygningskonstruktør

En bygningskonstruktør har en professionsbachelorgrad i bygningskonstruktion. Uddannelsen varer 3½ år med afstigningsmulighed efter to år som byggetekniker.

Der er ca. 8.000 uddannede bygningskonstruktører i Danmark. Hovedparten er beskæftiget i byggebranchen. De har ofte ledende stillinger i rådgivende, udførende og kontrollerende bygge-, anlægs- og ejendomsvirksomhed, og inden for offentlig administration. 

Bygningskonstruktøren varetager meget forskelligartede jobtyper i mange brancher på alle niveauer:
 planlægger, projekterer og koordinerer byggerier
 konstruerer og tegner bygninger
 formidler og dokumenterer byggesager
 laver tidsplaner og budgetter
 tilsyn, drift og vedligehold af bygninger
 energiprojektering og -beregning
 overslagsberegning af konstruktioner.

Bygningskonstruktører kan fx arbejde på arkitekt- og ingeniørtegnestuer, i entreprenørvirksomheder, bygningskomponentfirmaer, i forsikringsbranchen, i ejendomsselskaber eller i forskellige grene af den offentlige administration

Historie 
Konstruktøruddannelsen er, sammenlignet med arkitekter og ingeniører, den største uddannelse til byggeriet.
Selve faget "bygningskonstruktør" kan spores tilbage til 1882, hvor man begyndte at undervise bygmestre blandt andet i materialelære og i at tegne.

I 1934 fik Bygmesterskolens dimittender titlen ”bygningskonstruktør”, og i 1960 skiftede"Bygmesterskolerne navn til ”bygningskonstruktørskoler”.
Uddannelsen blev i 1967 forlænget fra en 2½ års uddannelse til en 3½ års uddannelse, og den blev i 2001 anerkendt som en professionsbachelor på linje med andre mellemlange videregående uddannelser.

Om studiet 
Studiet er en SU-berettiget professionsbacheloruddannelse, der udbydes på professionshøjskoler og erhvervsakademier.

Kravet til optagelse er en relevant erhvervsuddannelse eller en gymnasial uddannelse, eller kombineret med specifikke adganskrav.

Studiet varer 7 semestre, og er struktureret som følger:
 1. semester: Hus og grund 1-2 plan
 2. semester: Hus og grund 2-3 plan
 3. semester: Industribyggeri og præfabrikerede elementer
 4. semester: Etagebyggeri bolig/erhverv
 5. semester: Renovering og ombygning
 6. semester: Praktik (20 uger)
 7. semester: Specialerapport og afgangsprojekt

Se også 
 Arkitekt
 Ingeniør
 Bygningsingeniør
 Arkitektur
 Design
 Landskabsarkitekt
 Indretningsarkitekt
 BIM
 Bygningsreglement

Kilder og henvisninger 

Teknisk Landsforbund
VIA University College 
 Konstruktørforeningen
 Bekendtgørelse om uddannelsen til professionsbachelor som bygningskonstruktør

Videregående uddannelser i Danmark
Konstruktørforeningen

Konstruktørforeningen eller KF er bygningskonstruktørernes faglige organisation.

Foreningen varetager bygningskonstruktørernes interesser inden for faget, arbejdslivet og uddannelsen. KF er Danmarks største netværk for bygningskonstruktører. Organisationen blev dannet i 1966 af tre bygningskonstruktørstuderende, og foreningen ledes af bygningskonstruktører. Medlemmer af Konstruktørforeningen har ret til at bruge betegnelsen 'MAK' i deres titel. MAK står for ’Medlem Af Konstruktørforeningen’ og er eksklusivt for medlemmer af Konstruktørforeningen. Det markerer for omverden, at den enkelte bygningskonstruktør er medlem af det professionelle netværk og er optaget af udvikling af professionen.

Historisk 
Konstruktørforeningen blev stiftet den 8. oktober 1966 under navnet db (dansk bygningskonstruktørforening).
Det skete på baggrund af, at bygningskonstruktøruddannelsen blev forlænges fra 2½ år til 3½ år, men der blev ikke lavet en overgangsordning for de studerende, der begyndte uddannelsen før 1965. Nogle studerende foreslog, at skolerne i en overgangsfase skulle tilbyde eleverne efteruddannelseskurser. De søgte støtte hos fagforbundene, men her var ingen interesse.

Henvisninger 
 Konstruktørforeningen
 FTF
 FTF-A
 AEEBC

Fagforbund under FH
Etableret i 1966
Per Kramer

Per Kramer Møller (6. februar 1942 i Voel – 16. november 2010 i Thyborøn) var en dansk maler, grafiker, billedhugger, happening- og installationskunstner.

Per Kramer der blev uddannet på Århus Kunstakademi 1966-1969, gjorde sig fra slutningen af 1960'erne bemærket i det århusianske kulturliv, blandt andet ved debatten om udsmykning af Store Torv i Århus, hvor han foreslog opstilling af "Det Grædende Træ". Han var også medlem af flere kunstnersammenslutninger, fortaler for et jysk kulturministerium og skabte "Den Jydske Fane".

Reference

Eksterne henvisninger 
 
 

Kunstnere fra Danmark
Oktavmandola

Oktavmandola er et strengeinstrument tæt beslægtet med mandolinen. 
Instrumentet har fire dobbeltstrenge, altså otte strenge i alt. Strengene er stemt i kvinter: G-D-A-E, en oktav dybere end mandolinen. 
Strengparrene er oftest stemt ens, men det kendes også at musikere oktavstemmer de dybeste strengepar for at give tonen ekstra klang.

Oktavmandolaen kendes i USA under navnet Octave Mandolin, og et stort set identisk instrument kendes i Irland som den irske bouzouki.

Oktavmandolaen spilles med plekter.

Strengeinstrumenter
Elisabeth Toubro

Elisabeth Toubro (født 8. december 1956 i Nuuk) er billedhugger. Hun er datter af lærerne Niels Toubro og Kaja Gylding. Hun kom til Danmark som 17-årig og blev uddannet 1982-86 på Kunstakademiet i København under Hein Heinsen.

I 1980'erne var hun en central skikkelse i gruppen af kunstnere, der foretog en betydelig fornyelse af dansk skulptur med vægt på fortælling og ofte henvendt til Grønland og et traditionsbrud i deres anvendelse af materialer. Hendes udstilling Inertia min elskede i 1983 med Stræde og Nygård var markant ved, at den præsenterede aspekter af minimalisme, mens den viste, hvordan skulptur kunne trænge igennem strukturer for at afsløre meddelelser fra flere perioder med henvisninger til traditionens rum. Andre bemærkelsesværdige udstillinger blev præsenteret på Skulpturens tid på Sophienholm i 1987 og Juxtaposition på Charlottenborg i 1993. Hun har også præsenteret separatudstillinger i New York City (i 1994) og Indianapolis (i 1998).

Nøgleaspekter af hendes arbejde inkluderer metamorfose, transformation og fortælling som afbildet i hendes Søjlekonstruktion i 1995, da formen på hendes søjle gav anledning til en slags muterende søjlevækst. Blandt de materialer, som hun har brugt, er glasfiber, polystyren, vinyl, metal og polyvinylchlorid.

I løbet af 1990'erne begyndte hun at beskæftige sig med den rolle, som offentlige skulpturer har i den moderne verden, herunder det indtryk, der er tilbage, når et værk ses fra vinduet på en forbipasserende bil. Et bemærkelsesværdigt eksempel er Byfraktal, en stor skulptur af rustfrit stål og glasfiber på Søren Kierkegaards Plads uden for den kort forinden opførte Sorte Diamant i 2000.

Værker 
Toubro har blandt andet lavet Vanddragen der stod på Store Torv i Århus, men nu er fjernet.

Noter

Eksterne henvisninger 

 

Billedhuggere fra Danmark
Modtagere af Eckersberg Medaillen
Danskere i 1900-tallet
Danskere i 2000-tallet
Personer i Dansk Kvindebiografisk Leksikon
Modtagere af Thorvaldsen Medaillen
Medlemmer af Det Kongelige Akademi for de Skønne Kunster
Personer i Kraks Blå Bog
Kunstnere på finansloven
Verdens Zionistorganisation

Verdens Zionistorganisation, eller på engelsk World Zionist Organization (hebraisk ההסתדרות הציונית העולמית), eller WZO, blev grundlagt i 1897 under navnet Zionist Organization, ZO, ved den første Zionistkongres, som blev afholdt den 29. august til 31. august i Basel, Schweiz. ZO fungerede som en paraplyorganisation for zionistbevægelsen, som fremmede forslaget om at oprette en jødisk stat, Israel, i området som da var kendt som Palæstina. Theodor Herzl, som sammen Max Nordau organiserede den første kongres, skrev senere i sin dagbog: 
I to perioder, 1920–31 og 1935–1946, var Chaim Weizmann den ledende person, og styrkede zionismen i Europa. Da staten Israel blev oprettet 51 år efter oprettelsen, 14. maj 1948, var jøderne godt forberedt på grund af ZO, og havde organiseret en statslig administration. I 1960 skiftede organisationen navn til det nuværende, World Zionist Organization.

Medlemskabet er åbent for alle jøder. WZO arrangerer Zionistkongresserne, som er blevet afholdt jævnligt fra 1897. Frem til 1946 blev de afholdt hvert andet år i en europæisk storby, men de sidste år er interessen mindsket.

Præsidenter af World Zionist Organization 
 Theodor Herzl (1897–1904)
 David Wolffsohn (1905–1911)
 Otto Warburg (1911–1921)
 Chaim Weizmann (Første gang) (1921–1931)
 Nahum Sokolow (1931–1935)
 Chaim Weizmann (Anden gang) (1935–1946)
 David Ben-Gurion (fungerende) (1946–1956)
 Nahum Goldmann (1956–1968) 
 Ehud Avriel : (1968–1972)

Referencer

Eksterne links 
 The Zionist Century:  Zionist Congresses  (Jewish Agency)

Jødisk historie
Zionisme
Moshe Sharett

Moshe Sharett (, født Moshe Shertok,  den 15. oktober 1894 i Kherson i Det Russiske Kejserrige, død 7. juli 1965 i Jerusalem, Israel) var Israels anden premierminister i knap to år (1953–1955) mellem David Ben-Gurions to regeringsperioder.

Opvækst og familieforhold  
Moshe Sharett blev født i Kherson, Det Russiske Kejserrige (nu i Ukraine). Hans familie emigrerede til Palæstina i 1908 og var senere med til at grundlægge Tel Aviv. Han gik i den første adgangsklasse ved Herzliya Hebrew High School. Senere studerede han i det osmanniske Istanbul og ved London School of Economics. Under 1. verdenskrig tjente Sharett i den osmanniske hær som juniorofficer.

Sharrets søster Rivka, Dov Hozs kone, døde i en bilulykke i december 1940 på vej til et bestyrelsesmøde i Aviron. I denne ulykke blev også Sharrets anden søster, Tzvia Sharett, datter Tirza Hoz og Hoz' forretningspartner Yitzhak Ben Yaacov, dræbt.

Politiks karriere 

På grund af sin erfaring blev Moshe Sharett udpeget til at blive Israels første udenrigsminister. Hans største bedrift var våbenhvileaftalen i 1949, som førte til afslutningen af krigshandlingerne mellem Israel og de arabiske lande i 1948. Sharett blev indsat som premierminister efter at Ben-Gurion var afgået. Moshe Sharett blev udenrigsminister i 1956, senere bestyrelsesformand for Jewish Agency frem til 1960.

Referencer

Eksterne henvisninger 
 Profil på Israels udenrigsdepartements hjemmeside  

Israels premierministre
Udenrigsministre
Chhatrapati Shivaji International Airport

Chhatrapati Shivaji International Airport (Marathi:छ्त्रपती शिवाजी अंतरराष्ट्रीय विमानतळ) (IATA: BOM, ICAO: VABB) er en lufthavn i Mumbai i Indien.
Lufthavnen er Indiens største og betjener ca. 20 millioner passagerer.

Man er i gang med at bygge en ny lufthavn 35 km væk fra den eksisterende i udkanten af Mumbai. Lufthavn kommer til at hedde 
Navi Mumbai International Aiport.

Eksterne henvisninger 

Lufthavne i Indien
Mumbai
Peru (flertydig)

Peru er et land i Sydamerika.

Peru eller El Peru kan også henvise til:

Steder i USA:
 Peru, Illinois
 Peru, Indiana
 Peru, Kansas
 Peru, Maine
 Peru, Massachusetts
 Peru, Nebraska
 Peru State College, i Peru, Nebraska
 Peru, New York
 Peru, Vermont
 Peru, West Virginia
 Peru, Wisconsin

Andet:
 El Perú (bog), om Perus naturhistorie, af Antonio Raimondi
 El Perú (mayaruin), mayaruin i Guatemala

Personer med navnet Peru 
 Coco Peru, amerikansk skuespiller og drag queen

Se også 
 Madeleine Peyroux, amerikansk jazzsanger
French Open 2008

French Open 2008 afholdes mellem 25. maj og 8. juni i Paris. French Open er en Grand Slam-turnering i tennis på grus og bliver spillet på Stade Roland Garros.

Den eneste danske deltager var Caroline Wozniacki, der i damesingle blev slået ud i tredje runde af Ana Ivanovic. I både damedouble og mixed double tabte Wozniacki i første runde.

Rafael Nadal og Ana Ivanović blev vinder af turuneringen i henholdsvis herre- og damesingle.

Herresingle

Kvartfinaler

Semifinaler

Finale

Damesingle

Kvartfinaler

Semifinaler

Finale 

Tennis i 2008
2008
Tætfrugtet berberis

 
Tætfrugtet Berberis (Berberis aggregata) er en løvfældende busk med en overhængende, åben vækst.

Beskrivelse 
Barken er først lysegrøn og fint håret. Senere bliver den brun, men stadig håret. Gamle grene får en grålig, sprukken bark. Knopperne er ganske små og sidder samlet på knudeagtige, spredtstillede dværgskud. Bladene er spatelformede med tornet-tandet rand. Oversiden er olivengrøn, mens undersiden er blågrøn. Høstfarven er gul til rød. Tornene er ca. 2 cm lange og sidder tre-og-tre sammen. 

Blomstringen sker i maj-juni, hvor man ser blomsterne siddende samlet i korte, endestillede stande. De enkelte blomster er lysegule, regelmæssige og skålformede. Frugterne er kuglerunde, lysende røde bær med grålig dug.

Rodnettet består af et tæt system af trævlede rødder. 
Højde x bredde og årlig tilvækst: 2,00 x 2,00 m (30 x 30 cm/år). Disse mål kan fx anvendes, når arten udplantes.

Hjemsted 
Arten hører hjemme i det vestlige Kina (provinserne Gansu, Hubei, Qinghai, Shaanxi, Shanxi og Sichuan). Her findes den voksende i fyrreskove og krat, langs veje og i flodlejer i højder mellem 1000 og 3500 m. Den vokser i tætte krat sammen med arter af Rhododendron og Rosa

Gult ved 
Alle træagtige dele af planten har gult ved.

Note

Haveplanter
Gule blomster
Teori-teorien

Teori-teorien er en psykologisk teori, der hævder, at børn i princippet tænker ligesom forskere. Det er således en teori, der gør psykologien epistemologisk. Mennesker handler ud fra hvordan de ser verden, ud fra deres teorier, men disse teorier kan udskiftes.

Historik
Termen "theory theory" blev introduceret af Adam Morton (1980) til at karakterisere synspunkter i såvel psykologi som filosofi, om hvordan normale voksne mennesker forklarer og forudsiger andre menneskers handlinger og tilskriver dem mentale tilstande.

Litteratur

Gopnik, A. (1996a). The Scientist as Child. Philosophy of Science, 63, 485-514. 
 
Gopnik, A. (1996b). A Reply to Commentators. Philosophy of Science, 63, 552-561. 
 
Gopnik, A. & Meltzoff, A. N. (1998). Words, thoughts, and theories. Cambridge, Massachusetts: The MIT Press, 1997. (First paperback edition, 1998). 
 
Gopnik, A. & Wellman, H. M. (1994). The theory theory. I: Hirschfeld, Lawrence A. (Ed); Gelman, Susan A. (Ed); et al.. Mapping the mind: Domain specificity in cognition and culture (pp. 257-293) New York, NY: Cambridge University Press. 

Morton, A. 1980. Frames of Mind: Constraints on the Common-Sense Conception of the Mental. Oxford: Clarendon Press.

Stich, Stephen & Nichols, Shaun (1998). Theory Theory To The Max . Mind & Language 13, 421-449.

Eksterne links
Hjørland & Nicolaisen (red.). The epistemological lifeboat. Childrens' epistemology & ontology

Psykologi
Filosofi
Erkendelsesteori
Volvo 400-serie

Volvo 440, 460 og 480 (samlet betegnelse: Volvo 400 serien) var en serie af personbiler fra svenske Volvo, som blev produceret i årene 1987 til 1995 på den gamle DAF-fabrik i Holland.

Der fandtes forskellige benzinmotorer, enten med karburator eller benzinindsprøjtning. Fra modelår 1995 fandtes desuden en dieselmotor i programmet. 2,0 motoren var Volvos egen, mens 1,6, 1,7, 1,8 og dieselmotorerne stammede fra Renault. 1,6 og 1,7 havde altid multipoint-injection, 1,8 altid monopoint-injection, mens 2,0 fandtes med begge dele.

I 1996 blev 440 og 460 afløst af den nye Volvo S40/V40 serie. 480 blev først afløst i 2007, hvor Volvo C30 blev introduceret.

Motorprogram 
Phase I (Modelår 1987 til 1992)

Phase II (Modelår 1993 til 1996)

Billeder 
Klik på billederne for at se dem i stort format.

Eksterne links 

400-serie
Små mellemklassebiler
Forhjulstrukne biler
Biler introduceret i 1987
Biler fra 1980'erne
Biler fra 1990'erne

en:Volvo 440/460
fi:Volvo 440/460
pl:Volvo 440
pt:Volvo 440
Volvo 460

Volvo 460 (type L) var en sedan i Volvo 400-serien (440/460/480), bygget mellem marts 1990 og august 1997.

Teknik 
Mellem 1990 og 1992 fandtes bilen kun med 1,7-liters benzinmotorer − en sugemotor med 59 kW (80 hk) hhv. 66 kW (90 hk) (med karburator) eller 78 kW (106 hk) (med benzinindsprøjtning) samt en turbomotor med 88 kW (120 hk). Kort tid efter introduktionen blev motorerne udstyret med katalysator, hvorved effekten for de fleste motorers vedkommende faldt en smule.

Efter det store facelift i efteråret 1993 til modelåret 1994 kunne modellen fås med benzinmotorer med slagvolume fra 1,6 til 2,0 liter (61 kW (83 hk) til 88 kW (120 hk)). Alle motorerne kom fra Renault og blev også bygget af Renault, dog med hjælp fra Porsches udviklingscentrum i Weissach, som optimerede motorerne teknisk til brug for Volvo. 460 var mest efterspurgt i 1,8 i-udgaven med 66 kW (90 hk). Der kunne vælges mellem tre forskellige gearkassetyper: Femtrins manuel, firetrins automatgear fra ZF eller trinløst automatgear med glidebånd.

Fra modelår 1995 kunne 460 ligeledes leveres med en 1,9-liters turbodieselmotor med 66 kW (90 hk) fra Renault. Motoren var som standard udstyret med ladeluftkøler og oxidationskatalysator, men kunne kun kombineres med femtrins manuel gearkasse.

Volvo 460 blev bygget på fabrikken i Born, Holland af firmaet NedCar, som senere overgik til at være et joint venture mellem Mitsubishi og Volvo, hvilket resulterede i efterfølgeren Volvo S40 og dens søstermodel Mitsubishi Carisma, som begge kom på markedet i sommeren 1995.

Sikkerhed 
Det svenske forsikringsselskab Folksam vurderer flere forskellige bilmodeller ud fra oplysninger fra virkelige ulykker, hvorved risikoen for død eller invaliditet i tilfælde af en ulykke måles. I rapporterne Hur säker är bilen? er/var 400-serien klassificeret som følger:
 1999: Som middelbilen
 2001: Som middelbilen
 2003: Mindst 15% dårligere end middelbilen
 2005: Som middelbilen
 2007: Dårligere end middelbilen
 2009: Som middelbilen
 2011: Dårligere end middelbilen
 2013: Mindst 20% dårligere end middelbilen
 2015: Mindst 20% dårligere end middelbilen

Tekniske data 

Samtlige versioner med benzinmotor er E10-kompatible.

Efterfølger 
Den i joint venture med Mitsubishi fremstillede efterfølger Volvo S40 kom på markedet i sommeren 1995, men alligevel fortsatte 460 i produktion sideløbende med S40 yderligere to år.

Se også 
 Renault F-motor

Noter

Litteratur 
 Automobil Revue. Katalog 1991 og 1995 (på tysk og fransk).

Eksterne henvisninger 

460
Små mellemklassebiler
Forhjulstrukne biler
Biler introduceret i 1990
Biler fra 1990'erne
Kronprinsesse Marie-Chantal af Grækenland

Marie-Chantal (født 17. september 1968 i London), blev via ægteskab med kronprins Pavlos af Grækenland den 1. juli 1995, kronprinsesse af Grækenland og prinsesse af Danmark. Hun er født Marie-Chantal Claire Miller som datter af den amerikanske milliardær, Robert W. Miller og Maria Clara Miller.

I sit ægteskab med Kronprins Pavlos har Marie-Chantal fået fem børn: 
 Maria-Olympia, Prinsesse af Grækenland og Danmark, født 25. juli 1996 i New York. 
 Konstantin-Alexios, Prins af Grækenland og Danmark, født 29. oktober 1998 i New York. 
 Achileas Andreas, Prins af Grækenland og Danmark, født 12. august 2000 i New York. 
 Odysseas Kimon, Prins af Grækenland og Danmark, født 17. september 2004 i London.
 Aristides Stavros, Prins af Grækenland og Danmark, født 29. juni 2008 i Los Angeles.

Eftersom Grækenland ikke længere er et monarki, er hun ikke formelt prinsesse af Grækenland, men den tidligere kongefamilie bruger trods det fortsat titlerne. Den tidligere kongefamilie har historisk forbindelse til det danske kongehus, og kun deres danske titler er anerkendt internationalt. Kronprinsessen rejser ligeledes på dansk diplomatpas.

Prædikater, titler og æresbevisninger

 1995 - nu: Hendes kongelige højhed Kronprinsessen af Grækenland, Prinsesse af Danmark

Prinsesser fra Grækenland
Prinsesser fra Danmark
Personer fra London
Prinsesse Theodora af Grækenland

Prinsesse Theodora af Grækenland og Danmark (født 9. juni 1983 i London) er fjerde barn og yngste datter af Konstantin 2. af Grækenland og dronning Anne-Marie.

Privat 
Det blev offentliggjort den 16. november 2018, at hun var blevet forlovet med den amerikanske advokat Matthew Kumar.

Noter

Anetavle

Eksterne henvisninger 

 

Personer fra London
Prinsesser fra Grækenland
Prinsesser fra Danmark
Huset Glücksburg
Prins Nikolaos af Grækenland

Nikolaos, Prins af Grækenland og Danmark (født 1. oktober 1969 i Rom), søn af Konstantin 2. af Grækenland og dronning Anne-Marie.

Nikolaos' forældre og ældre søskende måtte flygte i eksil fra Grækenland i december 1967. Familien tog fra starten ophold i Rom, hvor Nikolaos blev født. I 1974 blev monarkiet afskaffet i Grækenland ved en folkeafstemning og familien flyttede herefter til London. Her fødtes også de to yngste søskende i familien. 

Nikolaos blev gift 25. august 2010 på den græske ø Spetses med Tatiana Ellinka Blatnik (født 28. august 1980); herefter blev hun Prinsesse Tatiana af Grækenland og Danmark.

Noter

Anetavle 

Personer fra Rom
Prinser fra Grækenland
Prinser fra Danmark
Huset Glücksburg
Slåensø

Slåensø er en sø beliggende umiddelbart syd for Borresø i Silkeborg Sønderskov og regnes normalt til Silkeborgsøerne, skønt den kun er forbundet til Borre Sø af et afløb ved Millingbæk. Søen er opstemmet cirka to meter for tidligere at kunne udnytte vandkraften, der har drevet både en benmølle, et savværk og en træskofabrik ved udløbet til Millingbæk. 

Slåensø er ca. 1 km i vest-østlig retning og ca. 275 m på det bredeste sted i nord-sydlig retning. Den har kun tilløb af vand fra en række okkerholdige kilder på sydsiden, og ved deres udløb kan man flere steder se sumpagtige røde aflejringer. Med det begrænsede vandtilløb har søen meget rent vand. Kilderne har i øvrigt været med til at give søen sit navn. Oprindeligt hed den Slaugen Sø, hvor "Slaugen" stammer fra det oldnordiske "Slagna", der betyder "springe".

Søen ligger i et meget kuperet terræn, og søen når en dybde af op til 12 meter. Den er et yndet udflugtsmål med Kongestolen (82 m højt) umiddelbart syd for Slåensø, hvorfra der er en fin udsigt mod nord over søen samt Borresø. Der er ligeledes en god vandresti rundt om hele søen og en parkeringsplads ved vejen få hundrede meter fra søens østlige ende. 

Sammen med Grane Langsø er Slåensø ifølge programmet Detektor Danmarks reneste sø bedømt på vandets klarhed samt indhold af fosfor og planteplankton.

Kilder

Eksterne henvisninger 

Søer i Silkeborg Kommune
Prins Philippos af Grækenland

Prins Philippos af Grækenland og Danmark (født 26. april 1986 i London) er søn af Konstantin 2. af Grækenland og dronning Anne-Marie.

Dåb 
Philippos gudforældre tæller prins Philip, hertug af Edinburgh, kong Juan Carlos af Spanien, prinsesse Diana og infanta Elena af Spanien.

Uddannelse og arbejde 
Philippos studerede fra 1992 til 2002 ved Hellenic College i London, hvorefter han studerede ved United World College i New Mexico i USA. Fra 2004 til 2008 var hans studier henlagt til Edmund A. Walsh School of Foreign Service ved Georgetown University. Philippos bor på Manhattan, og arbejder som finansanalytiker på Wall Street.

Han sidder i styrelsen for den humanitære fond Anna Maria Foundation.

Ægteskab 
Prins Philippos har i en del år dannet par med Nina Flohr, inden det blev officielt meddelt d. 1. september 2020, at parret var blevet forlovet. Selve frieriet fandt sted på den græske ø Ithaka i sommeren 2020. Parret blev borgerlig viet ved en privat ceremoni  i Schweiz den 12. december 2020..

Parret blev kirkelig viet d. 23 oktober 2021.

Anetavle

Referencer

Eksterne henvisninger 

Personer fra London
Prinser fra Grækenland
Prinser fra Danmark
Huset Glücksburg
Neumarkt in der Oberpfalz

Neumarkt er en by i den tyske delstat Bayern i det sydlige Tyskland. Den har  indbyggere.

Kendte personer fra byen 
 Christoffer af Bayern, konge af Danmark, Norge og Sverige

Kildeangivelser 

Byer i Bayern
Neumarkt

Neumarkt har flere betydninger:

 Neumarkt in der Oberpfalz, en by i den tyske delstat Bayern i det sydlige Tyskland
 Neumarkt-Sankt Veit, en by i delstaten Bayern i Tyskland
Füssen

Füssen er en tysk by i Landkreis Ostallgäu i det sydvestlige Bayern. Lige uden for Füssen ligger det berømte slot Neuschwanstein. Byen har .

Füssen ligger ved den romantiske vej en turistrute, som går gennem små smukke byer med mange seværdigheder.

Byer i Bayern